‘બે હાથ વગર જીવનને પાટે ચડાવવું સહેલું નહોતું. વગર હાથે જીવન જીવવા માટે નવું નવું શીખવું અને આદતો કેળવવી કપરું કામ હતું. આજે દરેક કામ જેટલી આસાનીથી કરી શકું છું તે કેટલું ચેલેન્જિંગ હતું હું જ જાણું છું.’ બે હાથ વિનાનો આમિર હુસેન લોનની વાત સાથે સહમત થવું જ પડે. જે કામ બે હાથ ધરાવનાર નોર્મલ વ્યક્તિ પણ સહજતાથી ન કરી શકે તે કામ આમિર જે સરળતાથી કરે છે તે જોઈને લોકો મોંમાં આંગળા નાખી જાય છે.